1. melléklet

Tájékoztató

A Kormány az egyes kormányrendeleteknek a turizmus-vendéglátás ágazatot érintő stratégia célú módosításról szóló 501/2021. ( VIII.18. ) Korm.rendelettel módosította –többek között a vendéglátásra is vonatkozó-alábbi rendeleteket:

- a kereskedelmi tevékenységek végzésének feltételeiről szóló 210/2009. (IX-29.) Korm.rendeletet (a továbbiakban: Korm. rendelet),

- a turisztikai térségek fejlesztésének állami feladatairól szóló törvény végrehajtásáról szóló 235/2019. (X.15.) Korm. rendeletet (a továbbiakban: Vhr.)

- a turisztikai térségek fejlesztésének állami feladatairól szóló 2016. évi CLVI. törvény (a továbbiakban: Turizmus tv.) előírásait.

A Turizmus tv. 12/A. § (1 )bekezdése értelmében a 2021. november 1. napján már működő vendéglátóhelyek üzemeltetője -a Nemzeti Turisztikai Adatszolgáltató Központba (a továbbiakban: NTAK) történő regisztrációt 2021. november 1. napjával köteles megkezdeni, az adatok szolgáltatására és továbbítására pedig 2022. július 1. napjától köteles.

A Turizmus tv. 9/C .§ (1) bekezdése szerint a vendéglátó üzlet üzemeltetője – amennyiben tevékenységét 2021. november 1. után kezdi meg – a tevékenysége megkezdésétől számított 5 napon belül köteles regisztrálni az NTAK-ba.

A Magyar Turisztikai Ügynökség Zrt. a vendéglátó üzlet üzemeltetője részére a vendéglátó szoftvert térítésmentesen biztosítja (Turizmus tv. 9/G. § (2) bekezdés).

A fenti jogszabály módosítások értelmében – minden hazai vendéglátó üzletet üzemeltető köteles 2021. november 1. napjával a NTAK üzemeltetője által e célra működtetett elektronikus felületen a regisztrációt elvégezni, továbbá az adatszolgáltatásra kötelezett vendéglátó üzletek kötelesek – a vendéglátó szoftver alkalmazásával – 2022. július 1. napjától napi szinten adatot szolgáltatni.

a Vhr.2. § (17) bekezdése és a Korm. rendelet 28. § g) pontja meghatározza a vendéglátó szoftver fogalmát: az adatszolgáltatásra kötelezett vendéglátó üzletet üzemeltetője által kötelezően használt olyan informatikai program, amely a NTAK számára adatok továbbításra alkalmas.

A Vhr.2. § (15) bekezdése értelmében adatszolgáltatásra kötelezett az a vendéglátó üzlet, amely nyugtaadási kötelezettségének pénztárgéppel köteles eleget tenni a *pénztárgépek műszaki követelményeiről, a nyugtakibocsátásra szolgáló pénztárgépek forgalmazásáról, használatáról és szervizeléséről, valamint a pénztárgéppel rögzített adatok adóhatóság felé történő szolgáltatásról szóló 48/2013. ( XI.15) NGM rendelet alapján.*

Azt is előírja a jogszabály , hogy a NTAK üzemeltetője – a Nemzeti Adó- és Vámhivatallal kötött együttműködési megállapodás alapján - az e rendelet hatálya alá tartozó vendéglátó üzlet üzemeltetők által átadott adatokat az NTAK útján továbbítja a Nemzeti Adó- és Vámhivatal részére.

A Kormány az NTAK üzemeltetőjeként a Magyar Turisztikai Ügynökség Zártkörűen Működő Részvénytársaságot (a továbbiakban: MTÜ) jelöli ki.

A fent rögzítettek értelmében minden hazai vendéglátó üzletet regisztrálni kell az NTAK-ba, adatszolgáltatásra azonban nem minden regisztrált vendéglátó üzlet köteles, mivel a Vhr. az online pénztárgépek használatához köti az adatszolgáltatási kötelezettséget.

A 48/2013 (XI.15.) NGM rendelet 1. melléklete meghatározza, hogy mely adóalanyoknak, üzleteknek kell nyugtaadási kötelezettségüket kizárólag pénztárgéppel teljesíteni.

Az itt meghatározott adóalanyok közül a következő vendéglátóhely típusok esetében kötelező a regisztráció és a napi szintű adatszolgáltatás is az NTAK felé :

* TEÁOR’08: 56.10. Éttermi, mozgó vendéglátás

Ide tartozik az alábbi vendéglátóhely típus:

- étterem,

- büfé,

- cukrászda,

- gyorsétterem

- alkalmi vendéglátóhely

- TEÁOR ’08: 5630 – Italszolgáltatás

Ide tartozik az alábbi vendéglátóhely típus:

* kávézó, alkoholmentes italokra specializálódott vendéglátóhely
* italüzlet, bár
* zenés – táncos szórakozóhely

Az alábbi három vendéglátóhely típusnak kizárólag a regisztrációs kötelezettséget kell teljesítenie, de adatot nem kell szolgáltatnia az NTAK felé:

-munkahelyi/ közétkeztetést végző vendéglátóhely, TEÁOR’08: 5629 –Egyéb vendéglátás:

- rendezvényi étkeztetés , TEÁOR ’08: 5621 – Rendezvényi étkeztetés,

- mozgó vendéglátóhely , TEÁOR ’08: 5610 – Éttermi, mozgó vendéglátás.

*( A vendéglátóhely típusokat a Korm. rendelet 4. melléklete rögzíti.)*

Felhívjuk figyelmüket, hogy a Korm. rendelet 27.§ (6)-(7) bekezdései értelmében a jegyző a vendéglátó üzlet NTKA-ba történő adatszolgáltatási tevékenységét évente legalább egy alkalommal hatósági ellenőrzés keretében ellenőrzi. A jegyző köteles értesíteni az NTKA-ot azon vendéglátó üzletről, amelynek alkalmaznia kell vendéglátó szoftvert, de azzal nem rendelkezik, vagy az NTAK-ba nem regisztrált, vagy a következő adatszolgáltatási kötelezettségét nem vagy nem megfelelően teljesíti.

Az NTAK tájékoztatása alapján a regisztrációs felület megnyitása a későbbiekben várható, bővebb információk hamarosan az NTAK Információs oldalán lesznek olvashatóak:

<https://info.ntak.hu/>

Kérdés esetén keressék az MTÜ Ügyfélszolgálatát a hét minden napján, 0-24 árában hívható a 06-1/550-1855 telefonszámon, vagy a turisztika818.hu e-mail címen.

Kérjük fenti tájékoztatásunk szíves tudomásulvételét, a hivatkozott jogszabályban (a Vhr. 2-3. §, 6/A-6/B §, 8/A-8/B. §, 10-13. §-al; továbbá a Vhr. 2. melléklete, valamint a Turizmus tv. 2. §, 9/A-9/G. §, 12/A. §) foglaltak tanulmányozását és az ott előírtak teljesítését.